Diari Oficial de la Generalitat Valenciana


Sumari del DOGV 1303, del 15-05-1990 (1990/817389)

ORDRE de 19 d'abril de 1990, de la Conselleria d'Agricultura i Pesca, per la qual es regula la denominació específica «Xixona» i el seu Consell Regulador.
----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/04/19/(2)/dof/vci/html**

### Dades del document

Número de DOGV
:   1303

Data del DOGV
:   15-05-1990

Secció del DOGV
:   DISPOSICIONS GENERALS

Número del document
:   1990/817389


Data del document
:   19-04-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 19 d'abril de 1990 de la Conselleria d'Agricultura i Pesca, que regula la Denominació Específica "Xixona" el Consell Regulador.  
D'acord amb el que disposa la Llei 25/70 del 2 de desembre, Estatut de la Vinya, del Vi i dels Alcohols i el Reglament corresponent, el qual va ser aprovat pel Decret 835/1972 del 23 de març, i conformement al Reial Decret 1573/85 de l'1 d'agost, i al Reial Decret 728/1988 del 8 de juliol, pels quals es regulaven les denominacions genèriques i específiques dels productes alimentaris, s'estableixen la denominació específica «Xixona» i el Consell Regulador s'estableixen.  
Transferides les competències en matèria de denominacions d'origen a la Comunitat Valenciana, pel Reial Decret 4107/1982 del 29 de desembre, i assignades en aquesta Conselleria d?agricultura i Pesca. Per tot açò i fent ús de les facultats que tinc atribuïdes,  
ORDENE:  
Article primer  
Aprovar el Reglament de la denominació específica «Xixona» i el Consell Regulador que es publica en l'annex d'aquesta ordre.  
Article segon  
Aquesta ordre i el reglament que s'aprova entrarà en vigor l?endemà de la publicació en el Diari Oficial de la Generalitat Valenciana.  
València, 19 d'abril de 1990.  
El Conseller d?agricultura i Pesca,  
LLUIS FONT DE MORA I MONTESINOS  
ANNEX  
Reglament de la denominació específica «Xixona» i el Consell Regulador  
CAPITOL I Generalitats  
Article primer  
D'acord amb el que es disposa en la Llei 25/1970 del 2 de desembre, Estatut de la Vinya, del Vi i dels Alcohols, conformement al Reglament corresponent, aprovat pel Decret 835/1972 del 23 de març i, segons que estableix el Reial Decret 4107/1982 del 29 de desembre, pel qual es transfereixen a la Comunitat Valenciana les competències en matèria d'agricultura, pesca i alimentació, i en el Reial Decret 728/1988 del 8 de juliol, pel qual es dicten les normes a què s'han d'ajustar les denominacions d'origen específiques o genèriques de productes agro-alimentaris no-vínics, queden protegits per la denominació específica «Xixona», els torrons elaborats al terme municipal de Jijona (Alacant) que, reunint les característiques definides en aquest Reglament, complesquen en l?elaboració i en la comercialització, tots els requisits exigits en ell i en la legislació vigent.  
Article segon  
La protecció atorgada empara, exclusivament, el nom de la denominació específica «Xixona» per als tipus de torró Xixona i Imperial, aquest últim també denominat Alacant o Tortas, els quals s'especifiquen i defineixen en els articles posteriors i que són elaborats a la ciutat de Jijona.  
Article tercer  
La defensa de la denominació específica, l'aplicació del reglament corresponent, la vigilància del seu compliment, i també el foment i el control de qualitat dels torrons emparats, queden encomanats al Consell Regulador de la denominació específica, a la Conselleria d?agricultura i Pesca de la Generalitat Valenciana i al Ministeri d'Agricultura, Pesca i Alimentació, en l?àmbit de les respectives competències.  
CAPITOL II De l?elaboració  
Article quart  
La zona d'elaboració emparada per la denominació específica «Xixona», la constitueix el terme municipal de Jijona (Alacant).  
Article cinquè  
1. L'elaboració dels torrons protegits es realitzarà exclusivament amb els següents ingredients: ametles, mel pura d'abella, clara d'ou, sucres i neula, les característiques i proporcions dels quals s'especifiquen en els articles 10 i 11; sent tots de qualitat contrastada.  
2. El Consell Regulador podrà proposar a la Conselleria d?agricultura i Pesca que siguen autoritzats nous ingredients o varietats d'ells que, prèviament assajats i amb les experiències convenients, es comprove que són productes adequats per a l?elaboració de torrons protegits per la denominació específica.  
Article sisé  
Les tècniques usades en la fabricació s?adreçaran a obtenir productes de màxima qualitat, mantenint els caràcters tradicionals dels tipus de torró emparats per la denominació específica.  
Article setè  
Procés d'elaboració del torró dur, dit també Imperial o Tortas. En el procés d'elaboració dels torrons durs es torra l'ametla. En la batedora es cou, a foc viu, una mescla de sucres i mel en proporcions variables segons la varietat, fins que la mescla adquiresca el punt adequat, moment en el qual s'hi addiciona l'ametla torrada i es fa voltar la massa fins a tenir-ne una distribució el més homogènia possible  
La massa, encara calenta, es pesa i modela, es recobreix de neula, es talla mecànicament o manual en pastilles i es fa l?envasat definitiu.  
Article vuitè  
Procés d'elaboració del torró blanet.  
En els torrons blanets, les operacions de torrada de l'ametla i cocció de sucres són anàlogues a les de l'elaboració de torró dur, tot i que, quan s'ha obtingut la mescla, s'estén en làmines sobre superfícies refredadores. Ja freda, es mol i es refina fins a obtenir una massa fluïda.  
La massa s'introdueix en recipients on s'afig l'ametla pelada, torrada i trossejada, i se sotmet a una segona cocció dins el boixet, fins a tenir la compacitat i la cocció adequades.  
El pesatge, modelat i envasat són anàlegs als dels torrons durs, tret que el modelat es realitza sense recobrir de neules, i es deixa refredar i reposar abans de tallar-lo.  
Article nové  
1. En l?elaboració se seguiran les pràctiques tradicionals descrites en els articles 7é. i 8é. No obstant això, el Consell podrà autoritzar per a atendre les tendències i exigències del mercat, l'aplicació de noves tècniques, orientades a la millora dels processos i a la qualitat dels torrons.  
2. Si es fa cap modificació de les pràctiques dels processos tradicionals descrits, prèviament autoritzada pel Consell, aquest farà el seu dictamen sobre si el producte acabat pot, o no, ser emparat per la denominació específica.  
CAPITOL III Característiques dels torrons  
Article deu  
Els tipus de torró emparats per la denominació específica són:  
- Torró Xixona. Varietat de torró denominat blanet en la reglamentació tècnico-sanitària.  
- Torrà Imperial, denominat també d'Alacant i Tortas. Varietats totes elles del torró denominat dur en la reglamentació tècnico-sanitària.  
Article onze  
1. En els tipus de torró Xixona i Imperial, denominat també d'Alacant i Tortas, les matèries primes fonamentals han de ser:  
- Mel pura d'abella, com a mínim en un deu per cent.  
- Ametla neta, sana, sense matèries estranyes i de les varietats valenciana, Mallorca, Marcona, Mollar i Planeta. El percentatge mínim d'ametla en els torrons emparats serà d'un 52% per a les varietats de torrons blanets i un 46% en les varietats de torró dur.  
El temps mínim de cocció de la mel es xifra en 30 minuts per als tipus de torró balnet i de 45 minuts en els tipus de torró dur.  
La mescla haurà d'estar en el boixet un mínim de 150 minuts.  
2. Sense perjudici dels requisits determinats per la legislació vigent, els torrons emparats per la denominació específica «Xixona», es correspondran amb les exigències mínimes d'elaboració, qualitats en matèries primes i percentatges exigits en aquest Reglament.  
3. Els torrons hauran de presentar les qualitats organolèptiques característiques d'ells, quant a color, aroma i sabor. Els torrons que, segons el parer del Consell Regulador, no tinguen aqueixes característiques no podran ser emparats per la denominació específica «Xixona» i seran desqualificats en la forma indicada en l'article 31.  
CAPITOL IV Registres  
Article dotze  
1. El Consell Regulador durà els següents Registres:  
a) Registre d'elaboradors.  
b) Registre de comercialitzadors.  
2. Les peticions d'inscripció es dirigiran al Consell Regulador, adjuntant-hi les dades, els documents i els comprovants que, en cada cas, siguen requerits per les disposicions i normes vigents, en els impressos que dispose el Consell Regulador.  
3. El Consell Regulador denegarà les inscripcions que no s'ajusten als preceptes del reglament i als acords adoptats per ell, sobre condicions complementàries de caràcter tècnic que hagen de reunir els torrons i les empreses productores.  
4. La inscripció en aquests registres no eximeix els interessats de l?obligació d'inscriure's en aquells registres que, amb característiques generals, siguen establerts i, en especial, en el Registre d?Indústries Agràries i Alimentàries.  
Article tretze  
1. En el Registre d'Elaboradors, s'inscriuran aquelles empreses situades a la zona d'elaboració que es dediquen a la producció de torrons que puguen ser emparats per la denominació específica.  
2. En la inscripció haurà de figurar el nom de l?empresa, el titular que tinga, el nombre de factories que posseeix a la zona d'elaboració i totes les dades que en calga per a la identificació.  
3. En la inscripció es faran constar les marques que cada empresa productora utilitze en els torrons emparats per la denominació específica.  
Article catorze  
1. En el Registre de Comercialitzadors, s'inscriuran aquelles empreses que, amb marca pròpia, comercialitzen torrons que puguen ser emparats per la denominació d'origen i que hagen estat elaborats per altres.  
2. En la inscripció haurà de figurar el nom de l?empresa, el titular i totes les dades que en calga per a la identificació.  
3. En la inscripció es faran constar les marques que cada empresa comercialitzadora utilitze en els torrons emparats per la denominació específica.  
Article quinzé  
Serà condició indispensable per a la inscripció en els registres que, a les instal·lacions hi haja una perfecta separació de les matèries primes per al procés d'elaboració, emmagatzemament o manipulació dels productes destinats a ser emparats per la denominació específica.  
Article setze  
1. Per a la vigència de les inscripcions en els corresponents registres, serà indispensable complir sempre els requisits que disposa el reglament, i haurà de comunicar-se al Consell qualsevol variació que efecte les dades subministrades en la inscripció, quan s'hi produesca. Per tant, el Consell Regulador podrà suspendre o anul·lar les inscripcions quan els titulars d'elles no s'atindran a tals prescripcions.  
2. El Consell Regulador farà inspeccions periòdiques per a comprovar la veracitat dels requisits que es disposen en el paràgraf anterior.  
3. Totes les inscripcions en els diferents registres seran renovades cada quatre anys, en la forma que determine el Consell Regulador.  
CAPITOL V Drets i obligacions  
Article disset  
1. Només les persones naturals o jurídiques que tinguen inscrites en els registres corresponents les seues factories, podran elaborar torrons emparats per la denominació específica «Xixona».  
2. Només podrà aplicar-se la denominació específica «Xixona» als torrons procedents d'empreses inscrites en els registres corresponents que hagen estat elaborats conformement a les normes exigides per aquest reglament i que reunesquen les condicions organolèptiques que han de caracteritzar-los.  
3. El dret a l?ús de la denominació específica en propaganda, publicitat, documentació o etiquetes és exclusiu de les firmes inscrites en el registre corresponent.  
4. Pel mer fet de la inscripció en els registres corresponents, les persones naturals o jurídiques inscrites queden obligades al compliment de les disposicions d'aquest reglament i dels acords que, dins la seua competència, dicten la Conselleria d?agricultura i Pesca, el Ministeri d?agricultura, Pesca i Alimentació i el Consell Regulador, i queden al mateix temps obligats a satisfer les exaccions que els corresponguen.  
Article divuit  
1. Els noms que figuren inscrits en els Registres del Consell Regulador, i també les marques, els símbols, els emblemes, les llegendes publicitàries o qualsevol altre tipus de propaganda que s'hi utilitze, aplicats als torrons de la denominació específica que regula aquest Reglament, no podran ser emprats sota cap concepte, ni tan sols pels titulars, en la comercialització de torrons de qualitats inferiors a les que s'estableixen en aquest reglament, ni d'altres productes.  
2. El Consell Regulador, a petició dels interessats podrà autoritzar la utilització dels dits noms, marques, símbols, emblemes i llegendes publicitàries en altres productes, sempre que entenga que en l'aplicació no pot causar perjudici al producte emparat i, en qualsevol cas, caldrà que la inscripció en el Registre de la Propietat Industrial i l?ús de les marques, noms, símbols, emblemes i llegendes publicitàries siguen anteriors a maig de 1988.  
Article dinou  
1. En les etiquetes dels envasos figurarà obligatòriament, de forma destacada, el nom de la denominació específica, a més de les dades que amb característiques generals es determinen en la legislació aplicable.  
2. Abans de posar-les en circulació, les etiquetes hauran de ser autoritzades pel Consell Regulador, als efectes que es relacionen en aquest reglament. Serà denegada l'aprovació d'aquelles etiquetes que per qualsevol causa puguen donar lloc a confusió en el consumidor, i podrà ser anul·lada, també, l'aprovació d'una autoritzada anteriorment, quan hagen variat les circumstàncies de la firma propietària, prèvia audiència que concedirà la dita firma.  
Article vint  
1. Amb l?objecte de poder controlar la producció, l?elaboració i les existències, totes les empreses elaboradores registrades presentaran en el mes de maig de cada any, declaració dels torrons emparats elaborats, indicant-ne la destinació.  
2. La declaració a la qual es refereix l'apartat 1r. d'aquest article té efecte merament estadístic, raó per la qual no podrà facilitar-se ni publicar-se més que en forma numèrica, sense cap referència de caràcter individual. Qualsevol infracció d'aquesta norma, de part del personal destinat al Consell, serà considerada com a falta molt greu.  
Article vint-i-un  
1. Qualsevol torró que, per la causa que siga, presente defectes o alteracions sensibles, o que en la seua producció s'hagen incomplert els preceptes d'aquest reglament o els preceptes d'elaboració assenyalats per la legislació vigent, serà desqualificat seguint el procediment establert en l'article 31, cosa que produirà la pèrdua de la denominació específica o del dret a ella, cas de productes no envasats definitivament.  
2. Així mateix, es considerarà com a desqualificat, qualsevol producte obtingut per mescla amb altres prèviament desqualificats.  
3. La desqualificació dels torrons podrà ser realitzada en qualsevol fase de producció. A partir del començament de l?expedient de desqualificació, hauran d'estar a llocs independents i degudament retolats, sota el control del Consell Regulador, que en la seua resolució determinarà la destinació del producte desqualificat.  
4. Podrà anul·lar-se la desqualificació d'un torró quan ja existesquen les circumstàncies que la van motivar.  
CAPITOL VI Del Consell Regulador  
Article vint-i-dos  
1. El Consell Regulador és un organisme integrat en la Conselleria d?agricultura i Pesca de la Comunitat Valenciana, amb atribucions decisòries en totes les funcions que se li encomanen en aquest reglament, d'acord amb el que determina la legislació vigent.  
2. El seu àmbit de competència serà determinat:  
a) Pel que fa al territori, per la zona d'elaboració.  
b) Per raó dels productes, pels protegits per la denominació específica.  
c) Quant a les persones, per les inscrites en els diferents Registres.  
Article vint-i-tres  
El Consell Regulador queda expressament autoritzat per a vigilar el moviment dels torrons no protegits per la denominació específica i que hagen estat elaborats al terme municipal de Jijona, i comunicaran les incidències d'aquest servei, a la Conselleria d?agricultura i Pesca de la Comunitat Valenciana a la qual li trametran còpies de les actes que es produesquen, sense perjudici de la intervenció dels organismes competents en aquesta vigilància.  
Article vint-i-quatre  
1. Es missió principal del Consell Regulador, aplicar els preceptes d'aquest Reglament i vetlar perquè es complesquen, per a la qual cosa exercirà les funcions que encomana l'article 87 de la Llei 25/70 i disposicions complementàries, i també les que expressament s'indiquen en els articles d'aquest Reglament.  
2. El Consell Regulador vetllarà especialment per la promoció i propaganda del producte emparat, per a l?expansió dels mercats propis.  
Article vint-i-cinc  
El Consell Regulador serà constituït per:  
a) Un President, nomenat per la Conselleria d?agricultura i Pesca de la Comunitat Autònoma Valenciana, a proposta del Consell Regulador.  
b) Un Vocal en representació de la Conselleria d?Indústria, Comerç i Turisme de la Comunitat Autònoma Valenciana, designat per aquella.  
c) Dos Vocals tècnics en representació de la Conselleria d?agricultura i Pesca, designats per aquesta.  
d) Set Vocals nomenats per les empreses elaboradores inscrites.  
e) Dos Vocals nomenats per les empreses comercialitzadores inscrites. Cas de cessament de qualsevol Vocal, es designarà un substitut en la forma establerta, tot i que el mandat del nou Vocal serà pel temps que reste al substituït.  
El termini per a la presa de possessió dels Vocals serà com a màxim d'un mes, comptador de la data de la seua designació.  
Serà baixa el vocal que durant el període de vigència del seu càrrec, siga sancionat per infracció greu, en les matèries que regule aquest reglament, sia personalment o a la firma a què pertanya. Igualment serà baixa a petició de l?organisme o empresa que el designe, per absència injustificada a tres sessions consecutives o a cinc alternes, o per causar baixa l?empresa que ell representa en els registres de la denominació específica.  
La designació de vocals del Consell Regulador es realitzarà d'acord amb la legislació vigent.  
Per cada un dels càrrecs de Vocals del Consell Regulador es nomenarà un suplent elegit d'igual manera que el titular.  
Els càrrecs de vocals seran renovats cada 4 anys, podent ser reelegits.  
Article vint-i-sis  
1. Al President correspon:  
a) Representar el Consell Regulador. Aquesta representació podrà delegar-la expressament en els casos que calga.  
b) Fer complir les disposicions legals i reglamentàries.  
c) Administrar ingressos i fons del Consell Regulador i ordenar els pagaments.  
d) Convocar i presidir les sessions del Consell Regulador, establint-ne l?ordre del dia i sotmetent a la decisió del Consell els assumptes de la seua competència i també executar els acords presos.  
e) Contractar, suspendre o renovar el personal del Consell Regulador, previ acord del Consell.  
f) Organitzar el règim interior del Consell Regulador.  
g) Organitzar i dirigir els serveis.  
h) Informar als organismes superiors de les incidències que es produesquen en la producció i en el mercat.  
i) Trametre a la Conselleria d?agricultura i Pesca i al Ministeri d'Agricultura, Pesca i Alimentació, segons calga, aquells acords que per al compliment general acorda el Consell Regulador, en virtut de les atribucions que li conferesca aquest reglament i aquells que, per la importància que tenen, estime que han de ser coneguts per aquestes institucions públiques.  
j) Aquelles altres funcions que acorda el Consell Regulador o que li encomane la Conselleria d?agricultura i Pesca i el Ministeri d'Agricultura, Pesca i Alimentació, en l?àmbit de les respectives competències.  
2. La duració del mandat del President serà de 4 anys, i podrà ser-hi reelegit.  
3. El President cessarà:  
a) En expirar el termini del seu mandat.  
b) A petició pròpia, quan haja estat acceptada la seua dimissió.  
c) Per decisió de la Conselleria d?agricultura i Pesca, prèvia incoació d'un expedient.  
4. Cas de cessament o defunció, el Consell Regulador, en el termini d'un mes, proposarà a la Conselleria d?agricultura i Pesca de la Comunitat Valenciana, la designació d'un nou President, d'acord amb l'article corresponent d'aquest reglament i amb el paràgraf següent d'aquest article.  
5. Les sessions del Consell Regulador en què s'estudie la proposta per a President, les presidirà un funcionari de la Conselleria d'Agricultura i Pesca de la Comunitat Autònoma Valenciana, que designarà el dit organisme.  
Article vint-i-set  
1. El Consell es reunirà quan el convoque el President, sia per pròpia iniciativa, sia a petició de la meitat dels Vocals; sent obligatori celebrar sessió, almenys, una vegada cada quatre mesos.  
2. Les sessions del Consell Regulador es convocaran amb set dies d'antelació almenys, i adjuntaran a la citació l?ordre del dia per a la reunió, on no es podran tractar més assumptes que els prèviament assenyalats. Es convocarà amb 24 hores d'antelació per al supòsit de l'article 31. En qualsevol cas, el Consell quedarà vàlidament constituït quan siguen presents la totalitat dels vocals i així ho acorden per unanimitat.  
3. Quan un titular no puga assistir, ho notificarà al Consell Regulador i al suplent, perquè el substituesca.  
4. Els acords del Consell Regulador es prendran per majoria dels membres presents i, perquè tinguen validesa, caldrà que siguen presents més de la meitat dels components del Consell Regulador. El President tindrà vot de qualitat.  
Tanmateix, per a l'aprovació de pressuposts, es requerirà una majoria qualificada del 75% dels assistents.  
Article vint-i-vuit  
1. Al si del Consell Regulador, es constituirà una Comissió Econòmica formada pels set vocals representants de les empreses elaboradores i comercialitzadores, la qual tindrà com a missió preparar els pressuposts del Consell Regulador A les reunions de la Comissió assistirà el Secretari, qui tindrà la missió d'alçar acta de les sessions.  
2. Els pressuposts preparats per la Comissió Econòmica seran sotmesos a l'aprovació del Consell Regulador. Quan els aprove el Consell Regulador, es trametran a la Conselleria d?agricultura i Pesca per a la ratificació.  
Article vint-i-nou  
1. El pressupost es redactarà d'acord amb la legislació vigent de la Generalitat Valenciana.  
2. La fiscalització de les operacions econòmiques del Consell Regulador i de la comptabilitat serà feta per la intervenció que pertoque, d'acord amb les normes establertes d'atribucions i funcions que la legislació vigent assigne en aquesta matèria.  
Article trenta  
1. Per al compliment dels seus fins, el Consell Regulador comptarà amb el personal necessari, d'acord amb les plantilles aprovades pel Consell Regulador, les quals figuraran dotades en el pressupost propi del Consell.  
2. El Consell Regulador tindrà un Secretari designat pel Consell, a proposta del President, del qual dependrà directament i que tindrà com a comeses específiques les següents:  
a) Preparar els treballs del Consell i tramitar l?execució dels acords presos.  
b) Assistir a les sessions amb ven però sense vot; cursar les convocatòries; estendre actes i custodiar els llibres i documents del Consell.  
c) Els assumptes relatius al règim interior de l?organisme, tant del personal com els administratius.  
d) Les funcions que li siguen encomanades pel President, relacionades amb la preparació i instrumentació dels assumptes de la competència del Consell Regulador.  
El secretari tindrà incompatibilitat amb qualsevol ocupació o funció, des del punt de vista laboral, que implique dependència de qualsevol empresa inscrita o no en el Llibre de Registre corresponent.  
3. Per als serveis de control i vigilància es nomenaran veedors propis. Aquests veedors seran designats pel Consell Regulador i habilitats pel Servei de Defensa contra fraus i assajos i anàlisis, en una sol·licitud tramitada a través de la Conselleria d?agricultura i Pesca, amb atribucions inspectores sobre els torrons emparats per la denominació específica, en qualsevol fase d'elaboració i comercialització, i sobre les indústries emparades.  
4. El Consell Regulador podrà contractar per als treballs urgents, el personal que hi calga, sempre que tinga aprovada en el pressupost, la dotació per a aquest concepte.  
5. A tot el personal del Consell Regulador, tant el de caràcter fix com l?eventual, s'aplicarà la legislació laboral.  
Article trenta-un  
1. El Consell Regulador establirà un Comitè de Qualificació dels torrons, format per tres experts nomenats pel Consell, que tindran com a comesa informar sobre la qualitat dels torrons emparats; aquest Comitè podrà comptar amb els assessoraments tècnics que estime necessaris.  
2. El President del Consell, a la vista dels informes, resoldrà com pertoque i, si és el cas, la desqualificació del torró de la forma prevista en l'article 21. La resolució del President del Consell, cas de desqualificació, tindrà caràcter provisional durant els deu dies següents. Si en aquest termini, l?interessat sol·licita la revisió de la resolució, aquesta haurà de passar al Ple del Consell Regulador en el termini de 24 hores, per a resoldre allà que calga en les 48 hores següents. Si no se sol·licita la dita revisió, la resolució del President es considerarà ferma. En aquest cas, el President donarà compte al Consell Regulador de les seues actuacions.  
Les resolucions del President o del Consell Regulador, si fa el cas, podran ser recorregudes mitjançant recurs d'alçada davant la Conselleria d?agricultura i Pesca de la Comunitat Autònoma Valenciana o davant el Ministeri d?agricultura, Pesca i Alimentació.  
3. El Consell Regulador dictarà normes per a la constitució del Comitè de Qualificació.  
Article trenta-dos  
El finançament de les obligacions del Consell Regulador es farà amb els següents recursos:  
1. Subvencions, llegats i donatius que reba.  
2. La quantitat que corresponga del cobrament de les següents exaccions parafiscals:  
a) El doble del preu del cost de cada precinte o etiqueta.  
Cada precinte correspon a la pastilla de 300 grams, augmentant o disminuint-ne el preu, en proporció a d'altres pastilles de major o menor pes.  
b) El valor resultant de multiplicar el preu mitjà de la unitat del producte emparat pel volum venut, fins al límit màxim d'1,5%.  
c) La taxa que corresponga per expedició de certificats o visats de factures.  
3. Els béns que constituesquen el patrimoni propi i els productes i vendes que se'n facen..  
4. Les quantitats que poguessen percebre's en concepte d'indemnitzacions per danys i perjudicis, ocasionats al Consell Regulador o als interessos que representa.  
Article trenta-tres  
1. Els acords del Consell Regulador que no tinguen caràcter particular i afecten una pluralitat de subjectes, es notificaran mitjançant circulars exposades a les oficines del Consell Regulador. L'exposició de les dites circulars s'anunciarà en el Diari Oficial de la Generalitat Valenciana. El Consell Regulador podrà trametre aquestes circulars a d'altres entitats interessades.  
2. Els acords i resolucions que prenga el Consell es podran recórrer en qualsevol cas, davant la Conselleria d?agricultura i Pesca de la Comunitat Valenciana.  
CAPITOL VII De les infraccions, sancions i procediment  
Article trenta-quatré  
El procediment administratiu per a la incoació d'expedients i aplicació de sancions, per incompliment del Reglament de la denominació específica, serà el que s'estableix en la Llei 25/1970 del 2 de desembre, Estatut de la Vinya, del Vi i dels Alcohols, en el Decret 835/1972 del 23 de mare, que aprova el seu reglament, i en el Reial Decret 1945/1983 del 22 de juny, que regula les infraccions i sancions en matèria de defensa del consumidor i de la producció agroalimentària i en el Reial Decret 1573/1985 de l'1 d'agost, pel qual es regulen les denominacions genèriques i específiques de productes alimentaris. Per a l'aplicació de la normativa anterior es tindrà en compte el que estableix el Reial Decret 4107/1982 del 29 de desembre, pel qual es transfereixen a la Comunitat Valenciana competències en matèria d'agricultura, pesca i alimentació.  
Article trenta-cinc  
El Ministeri d?agricultura, Pesca i Alimentació o el Conseller d'Agricultura i Pesca, si fa al cas, podran decidir la publicació en el Diari Oficial de la Generalitat Valenciana, de les sancions imposades, a l?efecte d'exemplaritat.  
DISPOSICIO ADDICIONAL  
El Consell Regulador de la denominació específica «Xixona» tindrà la seua seu a Jijona (Alacant).  
DISPOSICIO TRANSITORIA  
Les empreses dedicades a l?elaboració i la comercialització de torrons emparats per la denominació específica "Xixona" disposaran d'un termini, fins el 31 de desembre de 1992, per tal d'adaptar els envasos dels dits productes a les disposicions d'aquest reglament.


Còpia Permalink ELI